Document ID: 31993R2191

KOMISSION ASETUS (ETY) N:o 2191/93,
annettu 27 päivänä heinäkuuta 1993,
yhteisön täysikasvuisten nautaeläinten ruhojen laatuluokituksen soveltamisalan laajentamisesta annetun neuvoston asetuksen (ETY) N:o 1186/90 soveltamista koskevista yksityiskohtaisista säännöistä annetun asetuksen (ETY) N:o 344/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön täysikasvuisten nautojen ruhojen laatuluokituksen soveltamisalan laajentamisesta 7 päivänä toukokuuta 1990 annetun neuvoston asetuksen (ETY) N:o 1186/90(1), ja erityisesti sen 2 artiklan,
sekä katsoo, että
yhteisön täysikasvuisten nautojen ruhojen laatuluokituksen soveltamisalan laajentamisesta annetun neuvoston asetuksen (ETY) N:o 1186/90 soveltamista koskevista yksityiskohtaisista säännöistä 13 päivänä helmikuuta 1991 annetussa komission asetuksessa (ETY) N:o 344/91(2), sellaisena kuin se on muutettuna asetuksella (ETY) N:o 3087/91(3), säädetään erityisesti ruhojen ja puoliruhojen tunnistamista koskevista yksityiskohtaisista säännöistä; kokemus on osoittanut, että näitä yksityiskohtaisia sääntöjä olisi täydennettävä huomioon otettavien paikkojen, tunnistamishetken ja tunnistemerkinnän tarkastuksen, tunnistemerkinnän säilyttämisen yhteisön sisäisessä kaupassa, sekä alaluokkien ja laatuluokkien jaottelemiseksi käytettävien tunnusten osalta; lisäksi olisi määriteltävä tarkasti säännöt, joita on noudatettava luokittelun tulosten toimittamiseksi eläimen toimittajalle tai henkilölle, joka saattaa alkuun teurastustoimenpiteet, ruhojen hinnan osoittamiseksi perustelluksi ja tuottajien kannustamiseksi edistämään toimitettujen eläinten laatua parempaan luokitteluun pyrkimällä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 344/91 seuraavasti.
1) Asetuksen 1 artiklassa:
a) korvataan 1 kohdan toisen alakohdan ensimmäinen virke seuraavasti:
"Merkitseminen tehdään leimaamalla ruhon ulkopinnalle pysyvällä ja myrkyttömällä musteella toimivaltaisten kansallisten viranomaisten hyväksymää menettelytapaa noudattaen; kirjainten ja numeroiden on oltava vähintään kaksi senttimetriä korkeat."
b) korvataan 1 kohdan toisen alakohdan viimeinen virke seuraavasti:
"Jäsenvaltiot voivat kuitenkin määrittää muita paikkoja kustakin neljänneksestä, kunhan nämä paikat sijaitsevat ruhon ulkopinnalla ja jos komissiolle annetaan niistä tieto ennakolta."
c) korvataan 2 kohdan ensimmäisen alakohdan ensimmäinen virke seuraavasti:
"2 Jäsenvaltiot voivat sallia merkitsemisen korvaamisen etikettien käytöllä, joka tehdään seuraavin edellytyksin, sanotun kuitenkaan rajoittamatta asetuksen (ETY) N:o 859/89 4 artiklan 3 kohdan c ja d alakohdan ja komission asetuksen (ETY) N:o 3445/90(*) 2 artiklan 2 kohdan säännösten soveltamista.
* EYVL N:o L 333, 30.11.1990, s. 30."
d) korvataan 2 kohdan neljäs luetelmakohta seuraavasti:
" - etikettien on oltava sellaisia, ettei niitä voida luvattomasti muuttaa, etteivät ne repeä helposti, ja ne on kiinnitettävä lujasti kuhunkin neljännekseen 1 kohdassa määriteltyihin paikkoihin."
e) lisätään 2 a kohta seuraavasti:
"2a. luokittelu ja tunnusmerkinnällä varustaminen on tehtävä viimeistään tunnin kuluessa teurastamistoimenpiteiden alkamisesta."
f) täydennetään 3 kohtaa alakohdalla seuraavasti:
"Jäsenvaltioiden on erityisesti toteutettava aiheelliset toimenpiteet varmistuakseen siitä, että tätä säännöstä noudatetaan yhteisön sisäisessä kaupassa."
g) täydennetään 4 kohtaa alakohdalla seuraavasti:
"Mahdollinen alaluokkien ilmoittaminen tai tarvittaessa laatuluokan jaotteleminen iän perusteella tehdään tunnuksilla, jotka ovat erilaisia kuin luokitteluun käytetyt tunnukset."
h) lisätään 5 kohta seuraavasti:
"5 Asetuksen (ETY) N:o 1186/90 1 artiklan 2 kohdassa tarkoitettua luokittelun tulosten ilmoittamista varten lihakkuus- ja rasvaisuusluokat sekä laatuluokka ilmoitetaan laskussa, tai siihen liitetyssä asiakirjassa, joka osoitetaan eläimen toimittajalle tai hänen asemestaan luonnolliselle henkilölle tai oikeushenkilölle, joka saattaa alkuun teurastustoimenpiteet, nimenomaan tätä tarkoitusta varten yhteisön lainsäädännössä säädetyillä tunnuksilla."
2) Asetuksen 3 artiklassa:
a) korvataan 2 kohdan ensimmäisen alakohdan ensimmäinen virke seuraavasti:
"2 Asetuksen (ETY) N:o 1186/90 1 artiklassa tarkoitetuissa laitoksissa tapahtuvaa luokittelua ja tunnistemerkinnällä varustamista valvoo paikalla ilman ennakkoilmoitusta tapahtuvin tarkastuksin teurastamosta riippumaton toimielin."
b) korvataan 2 kohdan toisen alakohdan ensimmäinen virke seuraavasti:
"Jos tarkastuselin on samalla myös vastuussa luokittelusta ja tunnistemerkinnällä varustamisesta, tai jos se ei ole julkisyhteisön alainen, julkisen viranomaisen on paikalla samoin edellytyksin valvottava edellisessä alakohdassa säädettyjä tarkastuksia vähintään kerran vuodessa."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1993.

Labels: 12
3
17
6